|  |
| --- |
|  |

REPUBLIKA SLOVENIJA

**Ministrstvo za javno upravo**

Tržaška cesta 21, 1000 Ljubljana T: 01 478 16 50

 F: 01 478 16 50

 E: gp.mju@gov.si

 www.mju.gov.si

**Datum: 2.9.2020**

**Odgovori na najpogostejša vprašanja v zvezi z nagrajevanjem redne delovne uspešnosti v javnem sektorju**

**Pravna podlaga:**

1. Zakon o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122)): 22. in 22. a člen
2. Kolektivna pogodba za javni sektor (Uradni list RS, št. [57/08](http://www.uradni-list.si/1/objava.jsp?sop=2008-01-2429), [23/09](http://www.uradni-list.si/1/objava.jsp?sop=2009-01-0988), [91/09](http://www.uradni-list.si/1/objava.jsp?sop=2009-01-3987), [89/10](http://www.uradni-list.si/1/objava.jsp?sop=2010-01-4773), [89/10](http://www.uradni-list.si/1/objava.jsp?sop=2010-01-4774), [40/12](http://www.uradni-list.si/1/objava.jsp?sop=2012-01-1702), [46/13](http://www.uradni-list.si/1/objava.jsp?sop=2013-01-1767), [95/14](http://www.uradni-list.si/1/objava.jsp?sop=2014-01-3963), [91/15](http://www.uradni-list.si/1/objava.jsp?sop=2015-01-3607), [21/17](http://www.uradni-list.si/1/objava.jsp?sop=2017-01-1101), [46/17](http://www.uradni-list.si/1/objava.jsp?sop=2017-01-2244), [69/17](http://www.uradni-list.si/1/objava.jsp?sop=2017-01-3284) in [80/18](http://www.uradni-list.si/1/objava.jsp?sop=2018-01-3868)): od 27. do 34. člen
3. Zakon o ukrepih na področju plač in drugih stroškov dela v javnem sektorju za leti 2020 in 2021 ter izredni uskladitvi pokojnin (Uradni list RS, št. [75/19](http://www.uradni-list.si/1/objava.jsp?sop=2019-01-3305)): 4. člen

**Pojasnila Ministrstva za javno upravo v zvezi z nagrajevanjem redne delovne uspešnosti:**

1. [Redna delovna uspešnost, pojasnilo (16. 3. 2020)](https://www.gov.si/assets/ministrstva/MJU/Placni-sistem/Redna-delovna-uspesnost/RDU-POJASNILO.docx)
2. [Pojasnilo v zvezi z določanjem obsega in izplačili sredstev za redno delovno uspešnost ravnateljev, direktorjev in tajnikov; javni uslužbenci plačne skupine B (24. 7. 2020)](https://www.gov.si/assets/ministrstva/MJU/Placni-sistem/Redna-delovna-uspesnost/RDU_direktorji-dopolnitev_1.docx)

**Predstavitve nagrajevanja redne delovne uspešnosti v javnem sektorju:**

1. [Predstavitev - Nagrajevanje redne delovne uspešnosti v javnem sektorju (24. 8. 2020)](https://www.gov.si/assets/ministrstva/MJU/Placni-sistem/Redna-delovna-uspesnost/predstavitev-Nagrajevanje-redne-delovne-uspesnosti-v-javnem-sektorju-RDU.pptx)
2. [Predstavitev - Nagrajevanje redne delovne uspešnosti v javnem sektorju - konkretni primeri (24. 8. 2020)](https://www.gov.si/assets/ministrstva/MJU/Placni-sistem/Redna-delovna-uspesnost/Predstavitev-Nagrajevanje-redne-delovne-uspesnosti-v-javnem-sektorju-RDU-konkretni-primeri.pptx)
3. [Predstavitev aplikacij za izračun redne delovne uspešnosti (24. 8. 2020)](https://www.gov.si/assets/ministrstva/MJU/Placni-sistem/Redna-delovna-uspesnost/Predstavitev-aplikacij-za-izracun-redne-delovne-uspesnosti.pptx)

**Vzorci za izplačilo redne delovne uspešnosti:**

1. [Vzorec za mesečno izplačilo redne delovne uspešnosti do 100 javnih uslužbencev](https://www.gov.si/assets/ministrstva/MJU/Placni-sistem/Redna-delovna-uspesnost/Vzorec-za-mesecno-izplacilo-redne-delovne-uspesnosti-do-100-javnih-usluzbencev.xlsx)
2. [Vzorec za mesečno izplačilo redne delovne uspešnosti do 1000 javnih uslužbencev](https://www.gov.si/assets/ministrstva/MJU/Placni-sistem/Redna-delovna-uspesnost/Vzorec-za-mesecno-izplacilo-redne-delovne-uspesnosti-do-1000-javnih-usluzbencev.xlsx)
3. [Vzorec za trimesečno izplačilo redne delovne uspešnosti do 100 javnih uslužbencev](https://www.gov.si/assets/ministrstva/MJU/Placni-sistem/Redna-delovna-uspesnost/Vzorec-za-trimesecno-izplacilo-redne-delovne-uspesnosti-do-100-javnih-usluzbencev.xlsx)
4. [Vzorec za trimesečno izplačilo redne delovne uspešnosti do 1000 javnih uslužbencev](https://www.gov.si/assets/ministrstva/MJU/Placni-sistem/Redna-delovna-uspesnost/Vzorec-za-trimesecno-izplacilo-redne-delovne-uspesnosti-do-1000-javnih-usluzbencev.xlsx)
5. [Vzorec za šestmesečno izplačilo redne delovne uspešnosti do 1000 javnih uslužbencev](https://www.gov.si/assets/ministrstva/MJU/Placni-sistem/Redna-delovna-uspesnost/Vzorec-za-sestmesecno-izplacilo-redne-delovne-uspesnosti-do-1000-javnih-usluzbencev.xlsx)
6. [Vzorec za šestmesečno izplačilo redne delovne uspešnosti do 100 javnih uslužbencev](https://www.gov.si/assets/ministrstva/MJU/Placni-sistem/Redna-delovna-uspesnost/Vzorec-za-sestmesecno-izplacilo-redne-delovne-uspesnosti-do-100-javnih-usluzbencev.xlsx)
7. **Ali so funkcionarji upravičeni do izplačila redne delovne uspešnosti?**

Ne, funkcionarji (plačna skupina A) v skladu z določbami Zakona o sistemu plač v javnem sektorju do izplačila redne delovne uspešnosti niso upravičeni.

1. **Katera je maksimalna višina zneska, ki ga lahko prejmejo direktorji, ravnatelji in tajniki (plačna skupina B), iz naslova redne delovne uspešnosti v letu 2020?**

Glede na to, da se za ravnatelje, direktorje in tajnike (plačna skupina B) skupen obseg sredstev za redno delovno uspešnost oblikuje in izkazuje ločeno, lahko v primeru, ko je v posameznem proračunskem uporabniku zaposlen le en javni uslužbenec plačne skupine B, le-ta iz naslova redne delovne uspešnosti prejme 2% sredstev za osnovne plače od julija do decembra 2020 oziroma, če so za to izpolnjeni vsi pogoji, do največ 5% sredstev za osnovne plače direktorja od julija do decembra 2020.

V primeru, če je javnih uslužbencev plačne skupine B več in je posledično obseg sredstev za izplačilo redne delovne uspešnosti večji, pa je maksimalni znesek, ki ga v letu 2020 lahko prejme iz naslova redne delovne uspešnosti, ena osnovna plača meseca decembra 2019.

Podrobnejše pojasnilo v tej zvezi je dostopno na spletni strani Ministrstva za javno upravo na naslednji povezavi: [Pojasnilo v zvezi z določanjem obsega in izplačili sredstev za redno delovno uspešnost ravnateljev, direktorjev in tajnikov; javni uslužbenci plačne skupine B (24. 7. 2020)](https://www.gov.si/assets/ministrstva/MJU/Placni-sistem/Redna-delovna-uspesnost/RDU_direktorji-dopolnitev_1.docx).

1. **Kdaj se bo javnim uslužbencem plačne skupine B izplačala redna delovna uspešnost?**

Del plače za redno delovno uspešnost se javnim uslužbencem plačne skupine B izplačuje enkrat letno na podlagi poslovnega poročila. Za obdobje od 1. 7. 2020 do 31. 12. 2020 jim bo izplačana v letu 2021, na podlagi poslovnega poročila za leto 2020.

Izjema so direktorji v državnih organih, drugih državnih organih, upravah pravosodnih organov in upravah lokalnih skupnosti, katerim se redna delovna uspešnost izplačuje v rokih, ki veljajo za ostale javne uslužbence. Načelnikom upravnih enot pa se redna delovna uspešnost prav tako izplačuje enkrat letno do konca julija.

1. **Kdo lahko določi višji obseg sredstev za redno delovno uspešnost (nad 2% in do največ 5%) direktorju javnega zavoda, javnega sklada oziroma javne agencije?**

Višji obseg sredstev lahko določi organ, pristojen za imenovanje direktorja javnega zavoda, javne agencije oziroma javnega sklada, vendar ta ne sme preseči 5% sredstev za osnovne plače direktorjev.

1. **Ali se obseg sredstev pomočnika ravnatelja, ki sodi v plačno skupino D, oblikuje in izkazuje ločeno ali v okviru obsega sredstev ostalih javnih uslužbencev?**

Skupen obseg sredstev za izplačilo redne delovne uspešnosti se oblikuje posebej za javne uslužbence, ki sodijo v plačne skupine od C do K in posebej za ravnatelje, direktorje in tajnike (plačno skupino B).

Obseg sredstev pomočnika ravnatelja, ki sodi v plačno skupino D, se torej upošteva v okviru obsega sredstev ostalih javnih uslužbencev, zaposlenih pri proračunskem uporabniku in ne v okviru obsega sredstev, ki se oblikuje ločeno za ravnatelja (plačno skupino B).

1. **Kdo ocenjuje redno delovno uspešnost?**

ZSPJS in KPJS ne določata, kdo ocenjuje delovno uspešnost javnega uslužbenca v ocenjevalnem obdobju. Predlagamo pa, da javne uslužbence ocenjuje neposredno nadrejeni, saj ta najbolje pozna delovne rezultatejavnega uslužbenca v ocenjevalnem obdobju.

1. **Kdaj se javnim uslužbencem izplača redna delovna uspešnost v primeru določitve trimesečnega obdobja ocenjevanja?**

Javnim uslužbencem se bo redna delovna uspešnost za mesece julij, avgust in september izplačala pri plači za mesec oktober, torej v mesecu novembru.

Redna delovna uspešnost za mesece oktober, november in december pa se bo izplačala pri plači za mesec januar, torej v mesecu februarju 2021.

1. **Ali se morajo sredstva za izplačilo redne delovne uspešnosti porabiti v celoti? Tudi v primeru, ko uporabnik proračuna posluje z izgubo?**

Da, sredstva za izplačilo redne delovne uspešnosti se morajo izplačati v celoti na letnem nivoju, tudi če uporabnik proračuna posluje z izgubo.

Zgoraj navedeno pa ne velja v primeru, ko pravilniki resornih ministrstev, ki določajo merila za ugotavljanje delovne uspešnosti direktorjev, določajo, da direktorju ne pripada del plače iz naslova redne delovne uspešnosti za izvajanje javne službe, če npr. poslovno leto zaključi z izgubo. V primerih, ki jih določajo pravilniki, se torej direktorjem sredstva za izplačilo redne delovne uspešnosti ne izplačajo.

1. **Ali se v skupni obseg sredstev za izplačilo redne delovne uspešnosti upoštevajo tudi osnovne plače tistih, ki opravljajo dopolnilno delo in se javni uslužbenci, ki opravljajo dopolnilno delo ocenjujejo?**

Da, z javnim uslužbencem se v primeru dopolnilnega dela sklene pogodba o zaposlitvi s krajšim delovnim časom in se v obseg sredstev upošteva tudi njegova osnovna plača v okviru dopolnilnega dela (v primeru, če sklene pogodbo o zaposlitvi za dopolnilno delo za 20% delovnega časa, se v obseg sredstev upošteva 20% osnovne plače). Tudi javni uslužbenci, ki opravljajo dopolnilno delo se ocenjujejo. Navedeno velja tudi v primeru, ko javni uslužbenci opravljajo dopolnilno delo pri istem delodajalcu.

1. **Ali se osnovne plače pripravnikov štejejo v skupni obseg sredstev za izplačilo redne delovne uspešnosti in ali se ocenjujejo?**

Osnovne plače pripravnikov se štejejo v obseg sredstev za izplačilo redne delovne uspešnosti in se ocenjujejo. Treba pa je upoštevati, da se v maso šteje njihova osnovna plača zmanjšana za šest plačnih razredov in da je tudi maksimum, ki ga lahko dosežejo iz naslova redne delovne uspešnosti v letu 2020, osnovna plača zmanjšana za šest plačnih razredov.

1. **Ali moramo skupen obseg sredstev za plačilo redne delovne uspešnosti ločevati glede na vir, iz katerega so financirane osnovne plače?**

Ne, skupnega obsega sredstev za plačilo redne delovne uspešnosti se ne ločuje glede na vir financiranja osnovnih plač.

Pri projektih pa je treba upoštevati, na kakšen način se črpajo sredstva iz projekta in kaj so upravičeni stroški projekta. Predlagamo, da se v primerih projektov predhodno glede na projektne pogoje preveri, ali je treba obseg sredstev za izplačilo redne delovne uspešnosti na projektih oblikovati in izplačevati ločeno.

1. **Ali je objava točk, ki jih je posamezni javni uslužbenec dosegel v ocenjevalnem obdobju v skladu z določbami o varstvu osebnih podatkov?**

Skladno z 38. členom ZSPJS so plače v javnem sektorju javne, delovna uspešnost pa je del plače.

Skladno s 33. členom KPJS se objavi vsota točk posameznega javnega uslužbenca, za katerega je bilo v postopku ugotavljanja doseganja kriterijev za določitev dela plače za redno delovno uspešnost ugotovljeno, da je dosegel nadpovprečne delovne rezultate znotraj uporabnika proračuna oziroma organizacijske enote.

Objavi se torej ime in priimek zaposlenega in število doseženih točk v ocenjevalnem obdobju.

Glede na to, da so plače v javnem sektorju javne in da je število doseženih točk tudi podlaga za izplačilo redne delovne uspešnosti, ki pa pomeni porabo javnih sredstev, menimo, da objava z vidika varstva osebnih podatkov ni sporna.

1. **Ali se redna delovna uspešnost upošteva v osnovo za izračun nadomestila plače?**

Glede na to, da je redna delovna uspešnost del plače, se upošteva v osnovi za izračun nadomestila plače.

V mesecu, ko se javnemu uslužbencu izplača delovna uspešnost za več mesecev skupaj, se pri osnovi za izračun nadomestila Z120 oziroma Z124 upošteva le delež delovne uspešnosti za ta mesec, izračunan na naslednji način:

-       delež letne delovne uspešnosti = letna delovna uspešnost / 12,

-       delež polletne delovne uspešnosti = polletna delovna uspešnost / 6,

-       delež trimesečne delovne uspešnosti = trimesečna delovna uspešnost / 3.

1. **Na podlagi katerih kriterijev se ocenjuje redna delovna uspešnost javnih uslužbencev na delu v tujini? Ali se sredstva za redno delovno uspešnost javnih uslužbencev, napotenih na delo v tujino, oblikujejo ločeno?**

Tudi za javne uslužbence, napotene na delo v tujino, se upoštevajo kriteriji, določeni v KPJS:

-   znanje in strokovnost,

-   kakovost in natančnost,

-   odnos do dela in delovnih sredstev,

-   obseg in učinkovitost dela in

-   inovativnost.

Za javne uslužbence, napotene na delo v tujino, se obseg sredstev za redno delovno uspešnost pri vsakem proračunskem uporabniku izračunava posebej, in sicer tako, da se pri izračunu obsega sredstev upoštevajo njihove osnovne plače za delo v Sloveniji.

1. **Kdaj se ocenjuje redna delovna uspešnost? Ali se izplačuje skupaj s plačo ali posebej?**

Redna delovna uspešnost se ocenjuje po preteku ocenjevalnega obdobja. V primeru trimesečnega ocenjevalnega obdobja se za obdobje od julija do septembra ocenjuje v mesecu oktobru. Izplačana pa bo v mesecu novembru.

Kot izhaja iz Uredbe o enotni metodologiji in obrazcih za obračun in izplačilo plač v javnem sektorju se tudi redna delovna uspešnost (šifra D010) izplačuje skupaj s plačo.

1. **Ali se v obseg sredstev za izplačilo redne delovne uspešnosti upošteva plačni razred javnega uslužbenca ali plačni razred delovnega mesta?**

V obseg sredstev za izplačilo redne delovne uspešnosti se upoštevajo osnovne plače javnih uslužbencev, določene v pogodbi o zaposlitvi. Če javni uslužbenec še ne prejema plače za plačni razred, v katerega je uvrščen (npr. zaradi zamika izplačila napredovanj), se pri določitvi obsega sredstev upošteva vrednost plačnega razreda, za katerega javni uslužbenec prejema plačo.

1. **Ali mora predstojnik glede izplačila redne delovne uspešnosti sprejeti interni akt?**

Ne, sprejem internega akta v ZSPJS in KPJS ni predviden.

1. **Ali mora predstojnik ob izplačilu redne delovne uspešnosti javnemu uslužbencu vročiti sklep o izplačilu redne delovne uspešnosti?**

Ne, izdajanje sklepov v ZSPJS in KPJS ni predvideno.

1. **Ali ima javni uslužbenec možnost pravnega varstva v primeru ocenjevanje oziroma izplačevanja redne delovne uspešnosti?**

Da, javni uslužbenec lahko uveljavlja varstvo pravic po postopkih in na način, ki je predpisan z delovno pravno zakonodajo, kar pomeni, da lahko zahteva odpravo kršitev skladno z določbami 24. člena Zakona o javnih uslužbencih, določbami 200. člena Zakona o delovnih razmerjih ali določbami področnih predpisov, ki urejajo varstvo pravic javnih uslužbencev.

1. **Ali se redna delovna uspešnost pri prejemnikih minimalne plače izplača nad zneskom minimalne plača?**

Da, redna delovna uspešnost se izplača nad zneskom minimalne plače.

Skladno z določbo 2. člena Zakona o minimalni plači se dodatki, določeni z zakoni in drugimi predpisi ter s kolektivnimi pogodbami, del plače za delovno uspešnost in plačilo za poslovno uspešnost, dogovorjeno s kolektivno pogodbo ali pogodbo o zaposlitvi, ne vštevajo v minimalno plačo.

1. **Katera plača se upošteva v obseg sredstev za izplačilo redne delovne uspešnosti pri prejemnikih minimalne plače? Katera plača se upošteva pri prejemnikih minimalne plače za določitev najvišjega možnega zneska za izplačilo redne delovne uspešnosti?**

Pri prejemnikih minimalne plače se v obseg sredstev upošteva osnovna plača, ki jo imajo določeno v pogodbi o zaposlitvi, brez izplačila razlike do minimalne plače. Prejemniki minimalne plače lahko v letu 2020 prejmejo največ eno osnovno plačo meseca decembra 2019, brez upoštevanja zneska razlike do minimalne plače.

1. **Ali se v primeru začasne premestitve v obseg sredstev za izplačilo redne delovne uspešnosti upošteva osnovna plača javnega uslužbenca, ki jo ima določeno v okviru začasne premestitve ali osnovna plača, ki jo ima določeno na stalnem delovnem mestu?**

V primeru začasne premestitve se pri določitvi obsega sredstev za izplačilo redne delovne uspešnosti upošteva osnovna plača, ki jo ima javni uslužbenec določeno v okviru začasne premestitve, torej osnovna plača na delovnem mestu, na katerega je premeščen začasno.

1. **Javni uslužbenec je v decembru leta 2019 delal polni delovni čas, v letu 2020 pa dela na istem delovnem mestu krajši delovni čas. Katera osnovna plača se upošteva za določitev maksimuma izplačila redne delovne uspešnosti?**

V konkretnem primeru se javnemu uslužbencu v letu 2020 maksimum izplačila redne delovne uspešnosti določi tako, da se kot osnova upošteva vrednost plačnega razreda javnega uslužbenca v mesecu decembru 2019, vendar za krajši delovni čas, saj v letu 2020, ko se redna delovna uspešnost izplačuje, dela krajši delovni čas.

1. **Javna uslužbenka je v letu 2020 na starševskem dopustu, v mesecu juliju in avgustu je ne nadomešča nihče, v mesecih od septembra do decembra pa javno uslužbenko nadomešča drug javni uslužbenec. Kako se določi obseg sredstev za izplačilo redne delovne uspešnosti?**

Pri določitvi obsega sredstev za izplačilo redne delovne uspešnosti v mesecih julij in avgust se upošteva osnovna plača odsotne javne uslužbence, ki je na starševskem dopustu. V obdobju nadomeščanja začasno odsotne javne uslužbenke od septembra do decembra, pa se v obseg sredstev upošteva osnovna plača javnega uslužbenca, ki se zaposli namesto odsotne javne uslužbenke, ne pa tudi osnovna plača odsotne javne uslužbenke.

1. **Ali se lahko med letom spreminja raven delitve sredstev za izplačilo redne delovne uspešnosti (raven proračunskega uporabnika oziroma organizacijske enote) in obdobje ugotavljanja doseganja kriterijev za določitev dela plače za redno delovno uspešnost (mesečno, trimesečno ali dvakrat letno)?**

ZSPJS in KPJS izrecne določbe v tej zvezi ne vsebujeta, predlagamo pa, da se ocenjevalnega obdobja in ravni delitve sredstev za plačilo redne delovne uspešnosti ne spreminja med letom. Tudi vzorci za izplačilo redne delovne uspešnosti, objavljeni na spletni strani MJU, ne omogočajo medletnega spreminjanja ravni delitve sredstev za izplačilo redne delovne uspešnosti in obdobja ugotavljanja doseganja kriterijev za določitev dela plače za redno delovno uspešnost.

1. **Ali se zaposleni na javnih delih štejejo v obseg sredstev za izplačilo redne delovne uspešnosti in ali se ocenjujejo?**

Ne, zaposleni na javnih delih se ne štejejo v obseg sredstev za izplačilo redne delovne uspešnosti in se ne ocenjujejo.

1. **Ali se redna delovna uspešnost javnega uslužbenca, ki je zaposlen na dveh delovnih mestih, ocenjuje za vsako delovno mesto posebej?**

Da, v primeru, ko je javni uslužbenec zaposlen na dveh delovnih mestih se ocenjevanje izvaja za vsako delovno mesto posebej.

1. **Ali se v primeru trimesečnega ocenjevalnega obdobja (od julija do septembra) ocenjuje redna delovna uspešnost javnega uslužbenca, ki mu je s 1. avgustom v prenehalo delovno razmerje?**

Da, tudi redna delovna uspešnost javnega uslužbenca, ki mu je 1. avgusta prenehalo delovno razmerje se ocenjuje.

V tem primeru je treba upoštevati, da se v obseg sredstev za izplačilo redne delovne uspešnosti upošteva njegova osnovna plača le za mesec julij, za meseca avgust in september pa ne, ker mu je zaposlitev s 1. avgustom prenehala. Maksimum izplačila redne delovne uspešnosti, ki ga lahko javni uslužbenec prejme, pa se določi sorazmerno glede na čas trajanja zaposlitve. V konkretnem primeru se maksimum izplačila redne delovne uspešnosti določi tako, da se vrednost plačnega razreda, v katerega je bil javni uslužbenec uvrščen v mesecu decembru 2019, deli s 132 (število delovnih dni od julija do decembra) in pomnoži s 23 (število delovnih dni v mesecu juliju).

1. **Javni uslužbenec dela krajši delovni čas zaradi starševstva štiri ure dnevno. Ali se v obseg sredstev za izplačilo redne delovne uspešnosti upošteva njegova osnovna plača za krajši ali polni delovni čas? Kako se določi maksimum izplačila v njegovem primeru? Kako se določi obseg sredstev v primeru nadomestne zaposlitve za krajši delovni čas?**

V primeru, ko dela javni uslužbenec krajši delovni čas na podlagi posebnih predpisov, se pri določitvi obsega sredstev za izplačilo redne delovne uspešnosti upošteva osnovna plača, kot če bi delal polni delovni čas. Za najvišje možno izplačilo redne delovne uspešnosti temu javnemu uslužbencu pa se upošteva osnovna plača meseca decembra za krajši (polovični) delovni čas.

V primeru nadomestne zaposlitve javnega uslužbenca se v obseg sredstev za izplačilo redne delovne uspešnosti upoštevata osnovna plača javnega uslužbenca, ki dela krajši delovni čas zaradi starševstva v polovičnem znesku in osnovna plača javnega uslužbenca, ki se zaposli za popolnitev do polnega delovnega časa, prav tako v polovičnem znesku.

1. **Ali se pri določitvi obsega sredstev posamezne organizacijske enote upošteva tudi osnovne plače vodje posamezne organizacijske enote ali se za vodje notranjih organizacijskih enot določi svoj obseg in delitev sredstev?**

V primeru, ko se delitev sredstev za izplačilo redne delovne uspešnosti izvede na ravni organizacijske enote, se v obseg sredstev posamezne organizacijske enote upošteva tudi osnovne plače vodje, razen če je vodja javni uslužbenec plačne skupine B, saj se za javne uslužbence plačne skupine B obseg sredstev za izplačilo redne delovne uspešnosti oblikuje in izkazuje ločeno.